b'\n_START_ARTICLE_\nVario kult\xc5\xabra\n_START_SECTION_\nRaida\n_START_PARAGRAPH_\nPirmoji kult\xc5\xabros sostin\xc4\x97 Vinjak\xc4\x97 buvo \xc5\xa1alia dabartinio Ajaku\xc4\x8do miesto, v\xc4\x97liau persik\xc4\x97l\xc4\x97 \xc4\xaf Vario miest\xc4\x85._NEWLINE_Ekspansijos laikotarpiu \xc4\xaftrauk\xc4\x97 daugum\xc4\x85 ankstyvosios tarpin\xc4\x97s grandies metu klest\xc4\x97jusi\xc5\xb3 kult\xc5\xabr\xc5\xb3: Mo\xc4\x8d\xc4\x97s, Limos, Naskos, Kachamarkos, Rekvajaus ir kitas, kuri\xc5\xb3 palikim\xc4\x85 absorbavo ir suvienijo. Vario kult\xc5\xabrai priklaus\xc4\x97 religinis centras Pa\xc4\x8dakamako miestas, taip pat Pikiljatos, Kinua miest\xc5\xb3 liekanos. N\xc4\x97ra vieningai sutariama, ar kult\xc5\xabra buvo kartu ir Vario imperija. Dalis mokslinink\xc5\xb3 j\xc4\x85 laiko daugiau atskir\xc5\xb3 vietos valstybi\xc5\xb3 federacija, nors kai kurie pabr\xc4\x97\xc5\xbeia centralizuot\xc4\x85 kult\xc5\xabros pob\xc5\xabd\xc4\xaf._NEWLINE_IX a. pabaigoje kult\xc5\xabrai sumenkus, buvusiose provincijose Kostoje ir And\xc5\xb3 sl\xc4\x97niuose susormavo vietin\xc4\x97s kult\xc5\xabros: \xc4\x8cimu, \xc4\x8cankajus, \xc4\x8cin\xc4\x8da, Kuskas ir kitos. Taip prasid\xc4\x97jo V\xc4\x97lyvoji tarpin\xc4\x97 grandis. Apurimako sl\xc4\x97nyje Vario kult\xc5\xabra gyvavo iki XIII a. pabaigos, kuomet vietos ind\xc4\x97nus nukariavo \xc4\x8dankai.'